**Monstrų kivirčas**

3 psl.

Mums **nuobodu**.

* Ką veiksime? – klausia Didysis Monstras.

4 psl.

* Pieškime! – pasiūlau aš.
* Nenoriu, – atsako Didysis Monstras. – Gal einam žvejoti?
* Mes **amžinai** žvejojame, – atšaunu. – Noriu pažaisti monstrų šachmatais!
* Nuobodybė, – nesutinka Didysis Monstras. – Geriau išsimaudykime.
* **Ne!** – pasipriešinu aš. – **Šokinėsime klasėmis!**

5 psl.

**Man** šokinėti vieni juokai, tačiau Didysis Monstras ima ir parpuola. Šlumšt!

* **Kerėpla su žaliomis kurpėmis!** – kvatojuosi aš.
* Aš bent jau neaviu **raudonais kūdikio batukais**! – šaukia Didysis Monstras.

6 psl.

* Man **patinka** mano **raudoni batai**!
* Klausyk, **kietakakti**, – sušnypščiu. – Tavo nosis panaši į supelijusią dešrą!
* O tu pats esi **snarglys**! – riaumoja Didysis Monstras.

7 psl.

* **Bezdalius**, o ne monstras! – rėkiu aš.
* **Ei, kūdikėli!** Bėk namučio pasikeisti vystyklų! – išsiviepia Didysis Monstras.

8 psl.

* Oooo!.. – man pristinga žodžių.
* O tu!... Tu!.. – sustaugiu ir **trenkiu kumščiu** jam tiesiai į veidą.

9 psl.

* **Ai!** – suvaitoja Didysis Monstras. – **Ai, ai, ai!... Mano akis!**

Ir springdamas ašaromis pasileidžia namo. Aš lieku **vienas**.

Didysis Monstras yra mano **geriausias draugas!**

Dabar jis **niekada** nebenorės su manimi žaisti.

10 psl.

Kas, jei jis **ligoninėje!**

Nereikėjo vadinti kerėpla.

11 psl.

Kas, jei jis liks **aklas!**

Nereikėjo vadinti kietakakčiu.

12 psl.

Čia ilsisi Didysis Monstras

Kas, jei akyje atsivėrė didžiulė žaizda ir jis **mirs!**

Nereikėjo vadinti bezdaliumi.

13 psl.

Parsliūkinu namo.

Toks pavargęs.

Skauda pilvą.

Noriu **miego...**

15 psl.

Prabudęs išeinu į lauką.

Lietus liovėsi, bet man **toliau skauda pilvą**.

Tada išgirstu kažkieno žingsnius...

16 psl.

**Tai Didysis Monstras!**

* Tik pažvelk į mano akį! – ištaria išdidžiai.

Dar niekada nemačiau tokios mėlynos akies.

* Ar skauda? – paklausiu.
* Ne, – nusijuokia Didysis Monstras. – Nė truputėlio.

17 psl.

Staiga pilvo skausmas praeina!

Atnešu vaisių mums abiems.

18 psl.

* **Raudona** – graži spalva, – sako Didysis Monstras.
* **Žalia** taip pat, – priduriu aš. – O ir **mėlyna** puiki.
* Ir viskas vėl gerai! – džiaugiasi Didysis Monstras.